open-index/open-wikipedia-markdown huggingface dataset:
A205 (Storbritannia)

**A205**, eller **South Circular Road**, er en hovedvei som forbinder østlige og vestlige deler av Stor-London via de sørlige bydelene. Sammen med A406, North Circular Road, utgjør den en ringvei gjennom ytre London.

South Circular er 33 km lang. Det meste av veien her en veibane, et spor i begge retninger, bortsett fra en liten seksjon med to spor i nærheten av Woolwich Ferry (fergeforbindelse over elven Themsen i østlige London). Det er hovedveien i hele dens lengde.

## Referanser


## Litteratur
* Hart, Douglas (1976): *Strategic Planning in London: The Rise and Fall of the Primary Road Network*. Elsevier. ISBN 978-1-483-15548-7.
* Weinreb, Ben; Hibbert, Christopher; Keay, Julia; Keay, John (2008): *The London Encyclopedia*. Pan MacMillan. ISBN 978-1-4050-4924-5.

## Eksterne lenker
*
* A205, *SABRE*
PlayStation Home

**PlayStation Home**, eller bare **Home**, er en nettsamfunnsbasert tjeneste for PlayStation Network, som har vært under utvikling siden 2005.

Home lar brukerne lage en figur for sin PlayStation 3. Denne figuren kan få sin egen leilighet som brukeren kan pynte med gjenstander hen vinner. Tjenesten ble annonsert på Game Developers Conference 7. mars 2007, med en planlagt lansering høsten 2007. På Tokyo Game Show samme år ble det kunngjort at Home har blitt utsatt til andre kvartal i 2008. Fra 11. desember 2008 gikk tjenesten over fra lukket til åpen betatest.

## Referanser


## Eksterne lenker
* PlayStation Home 
* PlayStation Home forum
* Playstation Home betatestside (arkivert)
* Demovideo fra GDC 2007
Rafael Sobis

**Rafael Augusto Sóbis** (født 17. juni 1985) er en brasiliansk fotballspiller som spiller for Cruzeiro Esporte Clube.

Rafael Sobis begynte sin karriere i den brasilianske klubben SC Internacional, og som ung fikk han fort en fast plass i den brasilianske klubben fra Puerto Alegre. I 2005 sesongen på en alder av 19 scoret han 19 mål på 35 kamper. I 2006 hjalp han Internacional med å vinne Copa Libertadores.

I 2006/2007 sesongen dro Sobis til Sevilla for å spille på Real Betis. Overgangen kostet 8 millioner euro som tilsvarer 64 millioner norske kroner. Han fikk sin debut denne sesongen mot Athletic Bilbao hvor Betis vant 3-0. Hans første mål kom på byderbyet mot Sevilla, han skåret to mål. Men Betis tapte kampen 3-2.

Rafael Sobis fikk sin debut for  den 3. september 2006 mot . Til nå har han åtte landskamper for Brasil og ett mål. Målet kom mot  i en vennskapskamp.

## Referanser


## Eksterne lenker
* 
*
Innbo

**Innbo** er gjenstander du eier og som naturlig hører til inne i et hus. Dette er ting man vanligvis tar med seg om man flytter. Både veggfaste og løse gjenstander kommer inn under begrepet innbo, men noen fastmonterte ting kan også falle inn under boligen. Hvitevarer forsikres som en del av innboet, men det er en del av boligen når man flytter. Klær, møbler, elektrisk utstyr, bøker, smykker, verktøy, sykkel, sportsutstyr, gressklipper og hagemøbler er innbo, selv om det i kjelleren, loftet eller i garasjen. 

Løse gjenstander som sykler, plenklippere, snøfresere og hagemøbler kalles ofte også for løsøre. 

## Forsikring

Det må tegnes egen forsikring for innbo og løsøre i et hus. Man har boligforsikring som dekker selve boligen men i tillegg må man ha innboforsikring som dekker alt utenom selve bygningen. Man må ha innboforsikring selv om man leier et hus, en leilighet eller hybel. Man bestemmer selv hvor mye man vil forsikre innboet sitt for (det bør minst dekke innkjøp av alle klær og gjenstander som man trenger) og man bestemmer selv hvor mye egenandelen skal være. I tillegg til forsikringsselskap tilbyr også svært mange fagorganisasjoner innboforsikring til sine medlemmer.

## Skatt

Innboet regnes skattemessig til formuen. Man vil ha et fribeløp som trekkes fra ved ligningen, men det overskytende vil legges til formuen. For tiden er fribeløpet 100.000 kroner.

## Referanser
Dr. Julius Hibbert

**Julius M. Hibbert** er en figur i den satiriske tegnefilmserien The Simpsons. Julius Hibbert er i TV-serien en vennlig, afroamerikansk lege med lett makaber humor. Stemmen hans tilhører skuespilleren Harry Shearer. Det er også vist at Hibbert har en Volvo 850. Trolig har han også en bror, Bleeding Gums Murphy, men det er aldri bekreftet/avkreftet. Julius forteller en gang at; tidligere hadde han en bror som spilte jazz. Han er kjent ved at han ler på plasser der det ikke passer.

Dr. Hibbert i the Simpsons er (som oftest) godhjertet familiedoktor, et geni, en avgangselev av *Johns Hopkins University School of Medicine and Mensa*, og er en av noen få faste afroamerikanske figurer i serien. Hibbert er merkbart mindre dysfunksjonell enn de fleste andre figurene i serien, selv om han har en bisarr tendens til å le i upassende øyeblikk. Han gir også tvilsomme løsninger på visse medisinske problem. For eksempel, når Maggie reddet Homer fra å drukning, svarte han på Marges spørsmål: "Hvordan kan en baby redde livet til en full voksen mann? (spør Marge)", "Det er veldig lett. Når en voksens liv er i fare, kan et barn finne fram superkrefter!" I "Maximum Homerdrive", når Homer Simpson utfordrer Red Barclay til å spise "Sir Loin-a-Lot" kjøttet i en konkurranse, fryktet Marge at Homer kanskje kom til å bli kvalt av en bit av kjøttet. Men Dr. Hibbert hevder at siden han eier 12% av "Slakterhuset" (restauranten de spiste på), er diett-rådet for Homer å spise på den årlige spisekonkurransen".

Dr. Hibbert blir flere ganger sett i forskjellige flashbacks i løpet av serien (for eksempel når Lisa Simpson blir født, eller når Bart blir skadet i forskjellige ulykker) og hver gang har han forskjellig frisyre - for eksempel afro, dreadlocks eller en mohawk. Dr. Hibbert er gift med Bernice, og de har minst tre barn sammen: to gutter og en jente.

Da TV-kanalen Fox flyttet The Simpsons til *prime time* på torsdager, som direkte konkurrent til NBCs "The Cosby Show", bestemte serieskaperne å tegne Dr. Hibbert som en parodi av Cosby-figuren Dr. Cliff Huxtable. Hibbert bruker som regel genser på fritiden, dette er også en referanse til Dr. Huxtable. En annen inspirasjonskilde kan ha vært basketballspilleren Julius Erving, som har kallenavnet "Doctor J".
Martin Jensen

:*For den norske tresteghopperen, se [[Martin Jensen (friidrett)]]*

**Martin Jensen** (født 27. juli 1978) er en dansk fotballspiller som spiller forsvar på Sandefjord Fotball. Han ble hentet til 2007-sesongen.

Før han kom til Sandefjord spilte han i Esbjerg fB, som også er ungdomsklubben hans. I Esbjerg spilte han 268 kamper for A-laget, noe som gjør at han ligger på 20.-plass over den spilleren mest flest A-lagskamper i klubben.

Etter sin karriere i Sandefjord Fotball har Martin Jensen blitt boende i Norge og Sandefjord. Han er ansatt i samme klubb som trener for ungdomsavdelingen.

## Referanser


## Eksterne lenker
* 
* Sandefjord Fotball.no – Spillerens profil
Fylkesvei 210 (Hordaland)

**Fylkesvei 210 i Hordaland (Fv210)** gikk mellom Polleide og Møvik i Fjell kommune. Veiens lengde var 9,5&nbsp;km.

2019 ble veien del av fylkesvei 5242.

## Kommuner og knutepunkter

## Referanser


## Eksterne lenker
* Vegvesenets vegkart
A406 (Storbritannia)

**A406**, eller **North Circular Road**, er en hovedvei som forbinder østlige og vestlige deler av Stor-London via de nordlige bydelene. Sammen med A205, South Circular Road, utgjør den en ringvei gjennom ytre London. 

North Circular Road utgjør den nordlige delen av ringvei rundt sentrale London. Det har fått langt større investeringer enn dens motpart South Circular Road (A205), og av den grunn har lengre strekninger med særskilt konstruert veibane enn urbane veier.

## Referanser


## Litteratur
* Pope, Ged (2015): *Reading London's Suburbs: From Charles Dickens to Zadie Smith*. Palgrave Macmillan. ISBN 978-1-137-34246-1.
* Scott, Peter (2007): *Triumph of the South: A Regional Economic History of Early Twentieth Century Britain*. Ashgate Publishing. ISBN 978-1-84014-613-4.

## Eksterne lenker
*
* A406 og Ringway 2 – North Circular hos *CBRD*
* A406 trafikkoppdateringer hos *Londontraffic.org*
Shire (hest)

**Shire** eller **Shire-hest** er verdens største hesterase, som stammer fra den engelske *the Great Horse*, som i sin tur stammet fra de store tunge hestene som ble tatt med til England etter den normanniske erobringen. Disse stammet i sin tur fra den primitive skogshesten. Shire kom til USA på slutten av 1800-tallet.

Bryggeriet Heineken i Amsterdam har en stall med Shire-hester som de benytter i PR-øyemed. Shire-hestens kraft og utholdenhet gjør den til en hest som passer best for tunge vogner. Den har dessuten rykte på seg for å ha god helse.

Hodet er mellomstort med en litt konveks neserygg, pannen er bred og øynene store med et fromt uttrykk. Ørene er små og den lange halsen sitter på brede skuldre. Kroppen er kompakt, med en bred og sterk rygg og kraftig bakparti.

## Eksterne lenker
* 
*  «Shire» hos Fjordhestportalen
Alan A’Court

**Alan A'Court** (født 30. september 1934 i Rainhill, St. Helens i Lancashire i England, død 15. desember 2009) var en engelsk fotballspiller. Mest kjent var han fra tiden i Liverpool.

A'Court var en vingspiller som spilte på amatørlaget Prescot Celtic, før han ble hentet gratis til Liverpool av manager Don Welsh 24. september 1952.

Han debuterte 7. februar 1953 i en ligakamp borte mot Middlesbrough, en kamp Liverpool vant 3-2. 
Han scoret sitt første mål litt over en måned senere, (14. mars), i 2-0 seieren mot Sunderland, på Liverpools hjemmebane, Anfield.

A'Court ble den yngste Liverpool-spilleren som nådde 200 ligakamper. Han var da 24 år og 89 dager gammel.

Totalt spilte han 381 kamper og scoret 63 mål for Liverpool og er pr. 8. mai 2007 nr. 19 på listen over spillerne med flest ligakamper for klubben.

I oktober 1964 ble han solgt til naboklubben Tranmere Rovers. Senere var han også en kortere periode trener for Stoke City FC.

## Referanser


## Eksterne lenker
* 
*  Profil på LFChistory.net.
*  Profil på Liverpools offisielle hjemmeside.
Tove Klackenberg

**Tove Klackenberg** er et forfatternavn brukt av den svenske juristen **Tove Klackenberg Undin** (født 1956).

Tove Klackenberg Undin har arbeidet som fabrikkarbeider, i kriminalomsorgen, i sosialtjenesten og som advokat. Hun har arbeidet som offentlig anklager i Karlstad. Siden 2004 er hun rådmann (dommer) i Sunne Tingrett. 

I 2002 debuterte Tove Klackenberg med romanen *Påtaglig risk at skada*. Boken er den første i en serie krimbøker med anklageren Svea Lundström Duval i hovedrollen. Den ble belønnet med Svenska Deckarakademins debutant-diplom.

## Bibliografi
* *Påtaglig risk att skada* (2002)
* *Självtäkt* (2004)
* *Inlåst* (2007)
* *Dömd på förhand* (2009)

## Priser og utmerkelser

* Svenska Deckarakademins debutant-diplom 2002, for *Påtaglig risk att skada*
María Fernanda Espinoza

**María Fernanda Espinoza** (født 7. september 1963 i Quito) var utenriksminister i Ecuador. Hun er økonom og før hun ble minister var hun regional direktør i Verdens naturvernunion.

Hun har studert ved Universidad Católica del Ecuador i Quito, hvor hun tok en grad i anvendt lingvistikk. Deretter studerte hun antropologi og samfunnsvitenskap ved Facultad Latinoamericana de Cencias Sociales – FLACSO – i Quito. Hun har også bak seg et studieopphold ved Rutgers University, New Jersey, hvor hun tok en ph.d. i geografi.

## Referanser


## Eksterne lenker
* Kvinnelige utenriksministere
* Vita hos Ecuador UD
De-Loused in the Comatorium

***De-Loused in the Comatorium*** er The Mars Voltas debutalbum. Det ble utgitt 24. juni 2003.

## Sporliste
#«Son et Lumiére» – 1:35
#«Inertiatic ESP» – 4:24
#«Roulette Dares (The Haunt of)» – 7:31
#«Tira Me a las Arañas» – 1:29
#«Drunkship of Lanterns» – 7:06
#«Eriatarka» – 6:21
#«Cicatriz ESP» – 12:29
#«This Apparatus Must Be Unearthed» – 4:58
#«Televators» – 6:19
#«Take the Veil, Cerpin Taxt» – 8:42

## Personell
*Cedric Bixler-Zavala – vokal
*Omar Rodriguez-Lopez – gitar
*Rick Rubin – produksjon, miksing
*Jon Theodore – trommer
*Jeremy Michael Ward – lydmanipulasjon
*Isaiah Ikey Owens – keyboard
*Michael Balzary (Red Hot Chili Peppers) – bass
*Lenny Castro – perkusjon
*John Frusciante – gitar og synthesizer på «Cicatriz ESP»
*Justin Meldel Johnson – bass på «Televators»
Olav Zanetti

**Olav Zanetti** (født 1976) er en norsk tidligere fotballspiller (midtstopper / back).

Et av høydepunktene fra Zanettis karriere er semifinalen i NM mot Rosenborg i 2006. Han hadde to scoringer og tre redninger på streken og ble kåret til banens beste. Sandefjord vant kampen 5-2. 

## Referanser


## Eksterne lenker
* 
* Olav Zanetti kfl.no
* Sandefjord Fotball.no – Spillerens profil
Rob Jones

**Robert Marc Jones** (født 5. november 1971 i Wrexham i Wales) er en tidligere engelsk fotballspiller. Mest kjent er han fra tiden i Liverpool FC.

## Karriere
Jones begynte sin fotballkarriere i Crewe før han noe overraskende ble kjøpt for £300.000 av Liverpool manager Graeme Souness 4. oktober 1991.

Rob hadde vokst opp som Liverpool-supporter, siden hans bestefar Bill Jones spilte for de røde i årene 1938–1954, og var med på mannskapet som vant det det første ligamesterskapet etter 2. verdenskrig i 1947.

Rob Jones gjorde sin debut for Liverpool som høyreback, kun 2 dager etter han skrev under for Anfield klubben borte mot erkerival Manchester United. Alle som så kampen ble imponert over hvordan han holdt vidunderbarnet Ryan Giggs under kontroll hele kampen.

I sin første sesong, (1991/1992), vant han FA-cupen på Wembley etter at Liverpool vant 2-0 i finalen mot Sunderland etter mål av Michael Thomas og Ian Rush.

Han fikk sin første landskamp for  mot  på Wembley 19. februar 1992 i en kamp England vant 2-0. Totalt fikk han 8 landskamper. Et antall som sannsynligvis hadde vært mye større om ikke skader hadde satt en stopper for det.

I sesongen 1994/1995 var han med å vinne Liga-Cupen da Liverpool vant 2-1 mot Bolton i finalen. Sesongen etter var han med å tape for Manchester United 1-0 i FA-cupfinalen.

Etter finalen måtte han ta et seks måneders avbrekk fra fotballen pga. ryggproblemer. Han kom tilbake på banen, men stadige skadeproblemer de neste to årene gjorde at han spilte sin siste kamp for Liverpool i februar 1998. Han ble frigitt av Liverpool etter sesongen 1998/1999. Totalt spilte Jones 243 kamper for Liverpool uten å score et eneste mål.

Han signerte for West Ham i juli 1999, men fikk kun en eneste kamp for London-laget i Intertoto-cupen, og skader gjorde at han valgte å legge støvlene på hylla allerede august samme år.

## Statistikk
### Medaljer som vinner med Crewe
* **1988/1989** Ligavinner 4. divisjon.

### Medaljer som vinner med Liverpool
* **1991/1992** FA-Cupen.
* **1994/1995** Liga-Cupen

### Medaljer som nr.2 med Liverpool
* **1995/1996** Tapende finalist FA-Cupen.

## Referanser


## Eksterne lenker
* Profil på Liverpools offisielle hjemmeside
*  Profil på LFChistory.net
Dora Bakogianni

**Theodora Bakogianni (født Mitsotaki)** (gresk: Ντόρα Μπακογιάννη, *Dóra Bakojánni*) (født 6. mai 1954 i Athen i Hellas) er en gresk politiker, blant annet tidligere utenriksminister. Hun er tidligere ordfører i Athen. Hun var den første kvinne som var ordfører i Athen og er den første kvinne i tjenesten som utenriksminister, noe som gjør henne til den første kvinne noen gang utnevnt til en høyere regjeringsposisjon i Hellas.

## Bakgrunn
Bakogianni er den eldste av fire barn av politikerveteranen Konstantinos Mitsotakis, som var statsminister fra 1990 til 1993 og leder av landets konservative parti Nytt demokrati fra 1984 til 1993. Hun gikk på den tyske skolen i Athen og i Paris og studerte statsvitenskap og offentlig rett ved Universitetet i Athen. Hun studerte også politikk og kommunikasjon i München. Hun taler flytende engelsk, fransk og tysk. 

I 1968 måtte hun flykte med sine foreldre til Paris for å unngå militærdiktaturet som styrte Hellas i sju år fra 1967. De returnerte til Athen i 1974 da militærdiktaturet kollapset. Samme år giftet hun seg med journalisten og politikeren Pavlos Bakogiannis. I de neste årene arbeidet hun i næringsdepartementet og utenriksdepartementet.

## Stabssjef hos sin far
Da hennes far ble valgt til leder av Nytt demokrati i 1984, ble hun hans stabssjef.

I 1989 ble hennes mann Pavlos drept i et bakholdsangrep av medlemmer av den revolusjonære organisasjonen 17. november. Han var på den tiden medlem av det greske parlamentet, og ble drept da han skulle gå inn på sitt kontor.

## I regjering
Da hennes far ble valgt til statsminister det følgende året, tjente hun først som statssekretær, siden som kulturminister. Hun ble valgt til medlem av parlamentet tre ganger som representant for Evrytania, og senere for Athen, med et slående flertall. Da partiet i 1993 tapte valget og hennes far gikk av, stilte hun til valg for en plass i partiets sentralkomite. I 2000 utnevnte den nye lederen i partiet, Kostas Karamanlis, henne til utenriks- og forsvarsminister i skyggeregjeringen.

Hun giftet seg nå med forretningsmannen Isidoris Kouvelos. Selv om hun kunne velge å bruke hans navn, sin avdøde manns navn eller sitt pikenavn, valgte hun å beholde sin avdøde manns navn.
 
## Ordfører i Aten
Sommeren 2002, da Karamanlis prøvde å finne en måte å demonstrere sitt partis voksende styrke i forhold til det regjerende partiet PASOK i lokale valg, fikk han Bakogianni til å stille til valg for vervet som ordfører i Athen. Hun ledet en stor gruppe av kandidater i valget i oktober 2002, og i andre valgomgang vant hun mot sin sosialistiske motstander Khristos Papoutsis.

I 2004 var hun vert for Olympiske leker og var den første kvinne som var ordfører i en OL-by. I 2005 ble hun valgt til World Mayor og 14. februar 2006 utnevnte Kostas Karamanlis henne til utenriksminister i Hellas.

## Referanser


## Eksterne lenker
* 
* 
* 
* site of Dora Bakoyannis's political party 
* The Konstantinos K. Mitsotakis Foundation 
* CityMayors.com profil
* Dora Bakoyannis, Mayor of Athens, vinner 2005 World Mayor Award.
Hals (andre betydninger)

**Hals** har flere betydninger:

* Hals, et organ som forbinder kropp og hode
* Hals, en tidligere kommune i Danmark
* Hals, en by i Danmark
* Hals, et etternavn
* Hals, et klesplagg
* Hals i båtbord
* hals (musikk), stykke av strengeinstrument

## Halsen
* Halsen (sted), et lokalt navn for Stjørdalshalsens sentrumsområde

## Annet
* Flaskehals
* Flaskehalseffekt
* Flaskehalshendelse
* Livmorhals
Imperial College London

**Imperial College London**, offisielt **Imperial College of Science, Technology and Medicine**, er et universitet i London. Det var tilknyttet University of London som et kollegium inntil 2007.

Fagområdene som tradisjonelt har stått sterkest er naturvitenskap, ingeniørfag og medisin, men i nyere tid har universitetet også fått en avdelingen for økonomiske studier ved Imperial College Business School.

Hovedkampus ligger i South Kensington i det sentrale London, med fasade mot Exhibition Road.

## Rangeringer
Imperial College London ble rangert som nummer 4 av 126 britiske universiteter på Complete University Guides liste for 2016 og som nummer 8 av 119 britiske universiteter på *[[The Guardian]]s* 2016-liste.

THE World University Rankings 2014–2015 plasserte universitetet som det på plass 9 av de 500 beste universitetene i verden. I QS World University Rankings for 2014 rangerte universitetet som nummer 2 og i Academic Ranking of World Universities (Shanghai-rankingen) for 2014 som nummer 22 av verdens universiteter.

Imperial College inntok i 2008 6.-plass globalt på *Times*´ liste over verdens beste universiteter.THES har rangerte i 2006 universitetet som det niende beste i verden; for ingeniørfag, teknologi og biomedisin spesifikt ble det rangert som det fjerde beste i 2006.

## Referanser


## Eksterne lenker
* 
* Imperial College Press
Åndedrettssystemet

**Åndedrettssystemet** eller **respirasjonssystemet** består i hovedsak av to deler; respiratoriske membraner og et biologisk transportsystem. Transportsystemet omfatter blodårer og gassbærende strukturer (blod) og bindeleddet mellom det ytre miljøet og cellenes indre miljø, slik at O<sub>2</sub> og CO<sub>2</sub> kan bevege seg mellom cella og blodet.

Pusteorganer som inngår i åndedrettssystemet er for høyerestående dyrs vedkommende gjerne nesen og nesegangene (noen arter kaller også nesen for snute, nebb, snabel eller blåsehull), munnhulen, svelget, strupehodet, luftrøret, og lungene med bronkietreet. Hos vannlevende arter inngår gjeller, gjelleåpninger, svømmeblære og også selve huden hos noen. Systemets viktigste oppgave er åndedrettet.

Åndedrettssystemet styres og reguleres fra et område i hjernen (egentlig flere mindre områder) som kalles åndedrettssenteret. Den viktigste oppgaven dette biologiske systemet har er den livsviktige utvekslingen av gasser mellom atmosfæren og de flere titalls millioner celler som en levende kropp består av. Stoffskiftet kan ikke foregå uten stadig tilførsel av oksygen og uavbrutt fjerning av karbondioksid (et avfallsproduktet fra åndedrettssystemet). Selve funksjonen som åndedrettssystemet utføres kalles åndedrett eller respirasjon.

Ny luft til luftveiene renses, varmes og fuktes for å oppnå effektivt opptak av oksygenet. Hos primater deles luftveiene inn i de øvre- og nedre luftveier.

I de øvre finner vi nesen med neseganger, munnhulen, svelget og strupehodet. Nesehulen og svelget har forgrening til mellomøret på begge sider gjennom de eustaktiske rør (*tubus eustacticum*). Disse utjevner trykkforskjeller og justerer dette når det svelges. I noen tilfeller (under dykking, i fly, kjøring i bratte bakker og undersjøiske tunneler og infeksjoner i området) kan trykkforskjellen lettes ved en såkalt valsalvas manøver.

I de nedre deles luftrøret som ender i høyre og venstre hovedbronkier (*bronchus principalis*), som igjen leder til hver sin lungehalvdel. I hver lungehalvdel forgreines bronkiene 15-20 ganger i noe som kalles bronkietreet. For hver forgrening blir bronkiegrenen tynnere. Første grener kalles *bronchus lobaris primerior* og *bronchus lobaris interior*. Luftveiene danner således et asyklisk tre som termineres (via bronkioler) i de tynnveggede lungeblærene (*alveoler*), der selve gassutvekslingen foregår.

Voksne mennesker utveksler cirka to liter luft per minutt når de er i ro. Topptrente utøvere kan ha en maks kapasitet på opp til 7 liter luft per minutt.

## Se også
* Anatomi
* Bronkietreet
* Gjelle
* Lunge
* Traké
* Åndedrett
Republikken Formosa

**Republikken Formosa** (臺灣民主國, 台湾民主国, *Táiwān Mínzhǔguó*, ordrett *Den demokratiske stat Taiwan*, offisielt engelsk navn *Formosan Republic*, *Taiwan Republic*) var en kortvarig republikk som var på øya Taiwan i 1895. Den bestod i tidsrommet mellom da Qing-dynastiet etter sitt store nederlag i den sino-japanske krig formelt avstod Taiwan til Keiserriket Japan (Shimonoseki-traktaten) og da de japanske tropper ankom og begynte å håndheve japansk overherredømme. Dette var en av de første republikker i asiatisk historie; kun republikken Ezo (etablert 25. desember  1868) var tidligere ute.

Republikken ble proklamert av noen pro-Qing mandariner og lokale adelige som håpet at dette ville forpurre den japanske maktovertakelsen som Shimonosekitraktaten forespeilet. Mange av disse mandarinene flyktet til Kina da japanerne kom. Republikken erklærte seg som en tributtstat knyttet til Kina. 

## Presidenter for Republikken Formosa (Taiwan)

*Tang Ching-sung (25. mai 1895 – 5. juni 1895)  
*Liu Yung-fu (5. juni 1895 – 21. oktober 1895)
Syreslekta

**Syrer** er ei slekt av planter i slireknefamilien med omtrent 200 arter av ettårige, toårige og flerårige (stauder).

Mange arter er plagsomme ugress (eksempelvis høymol), mens andre har spiselige blader og blir brukt i supper og salater eller i te (især engsyre, men også småsyre). Ved høyt inntak regnes plantene imidlertid som giftige, og det finnes rapporter om dødsfall etter å ha spist arter i slekten.

Plantene er opprettvoksende planter med kraftige pælerøtter. Bladene danner en grunnstilt rosett, mens de få bladene på de blomstrende skuddene er spredtstilte og som regel smalere. Blomstene er meget små, men sitter samlet i store mengder i toppen av skuddene. 

## Bruk
De fleste artene inneholder oksalsyre og tannin. Fordi innholdet av oksalsyre gjør dem svakt giftige, er det grunn til å være forsiktig med å spise dem. 

Saltene av oksalsyre kalles oksalater. Ved hjelp av væskekromatografi har det gjennomsnittlige innholdet av oksalater i blader med varierende farge blitt målt til omkring 14 prosent. Av oksalatene i plantene som ble målt var mellom 13 og 24 prosent av totalt innhold vannløselige. Bare 5 gram oksalsyre i et måltid regnes som den laveste potensielt dødelige dosen for et voksent menneske. Det rapporteres for eksempel om en mann som døde etter å ha inntatt en grønnsakssuppe som inneholdt 500 gram blader av krushøymol, en art i syreslekta. Det ble anslått at den retten inneholdt mellom 6–8 gram oksalater.

Inntak av planter med et høyt innhold av oksalsyre og oksalater i forhold til kalsium vil dessuten føre til at kalsium fra andre matvarer ikke opptas effektivt i fordøyelseskanalen. Det samme kan være tilfellet for andre mineraler. Matvarer med et høyt innhold av oksalater anbefales kokt, siden det kan redusere innholdet av vannløselige oksalater. Steking og baking har liten virkning i denne sammenhengen.

## Referanser


## Eksterne lenker
*
Øvre luftveier

De **øvre luftveier** er en serie med organer og biologiske kanaler (passasjer) som transporterer luft (oksygen) ned til lungene hos landlevende virveldyr. Organene omfatter nesen med nesehulen og nesegangene, munnhulen, svelget og strupehodet (som markere skillet til de nedre luftveier).

## Se også
* Åndedrettssystemet
Stigespill

**Stigespill** er en type brettspill. Målet er å komme seg fra et punkt til et annet på brettet, og rundt på brettet er det en rekke «stiger» (eller lignende - klassikerne er murerne som klatrer opp/faller ned fra stiger, eller en gutt og ei jente som klatrer opp/blir bitt og faller ned fra slanger) som fungerer som snarveier for spillebrikkene, eller en tilbakeføringsvei så man må gå et visst antall felter om igjen. En terning blir benyttet til å bedømme hvor raskt spillebrikkene beveger seg. 

### Opprinnelse
Stigespillet har eksistert i flere tusen år og stammer fra Indusdalen som grenser mellom Pakistan og India. Det ble brakt til Storbritannia i rundt 1890. I det eldre spillet ble det brukt slanger for å bestemte hvor du skulle plasseres på brettet og det heter derfor snakes and ladders på engelsk. Det blir fortsatt brukt slanger i noen typer stigespill i dag.
Nedre luftveier

De **nedre luftveier** er en serie med organer og biologiske passasjer (kanaler) som transporterer luft (oksygen) ned til lungene hos landlevende virveldyr. Organene omfatter strupehodet (som markere skillet til de øvre luftveier), luftrøret, lungene med bronkietreet og mellomgulvet.

## Se også
* Åndedrettssystemet
Alrekstad

**Alrekstad** (av norrønt **Álrekstaðir**) er en tidligere kongsgård i nabolaget Årstad i Bergenhus bydel i Bergen, med røtter tilbake til 400-tallet.

Søndag 10. september 2000 ble en minneplate avduket ved inngangspartiet til Alrekstad skole, støttet av Årstad menighet og Årstad skole.

## Historie
Snorre nevner Alrekstad som en av de fem gårdene der Harald Hårfagre holdt seg mest på sine eldre dager. Dit ønsket Håkon den gode å bli brakt etter å ha fått banesår i slaget ved Fitjar i 961: 
:*Kong Håkon gikk ut på [[langskip]]et sitt og lot binde om det såret han hadde fått, men blodet rant slik av det at de ikke kunne få det stanset, og da det lei på dagen, ble kongen svakere; han sa da at han ville seile nordover til gården sin på Ålrekstad... Og etter litt døde kong Håkon der på  hella, samme sted som han var født.*

Årstadgeilen fører fra Alrek ned til Store Lungegårdsvann og er Bergens eldste gateløp. Veifaret førte fra kongsgården ned til sjøen ved Store Lungegårdsvann (den gang kalt Alrekstadvågen). På flere av eiendommene langs geilen er det påvist arkeologiske kulturminner i form av gravminner og spor etter forhistorisk dyrkning.

Kongsgården var strategisk plassert. I øst ruver Ulriken, i forgrunnen ligger Ålrekstadvågen, (nå Store Lungegårdsvann), i nord Ålrekstadvannet (nå Svartediket). Sentralt i landskapet ligger også Skinhosa (nå Puddefjorden). I 1277 testamenterte Magnus Lagabøte Alrekstad kongsgård til Nonneseter kloster. Eiendommen ble holdt i hevd til reformasjonen. Deretter lot Vincens Lunge både kloster og kongsgård forfalle. På 1800-tallet var Årstadvollen ekserserplass. I 1898 kjøpte Bergen kommune området.

De tidligste kirkelige opplysninger som finnes om Årstad, forteller at det på gården Alrekstad fra gammelt stod en liten kirke av hugget kleberstein. Den skal ha stått der så sent som i 1653, men ble revet tidlig på 1700-tallet. Trolig var Den hellige korskirke reist i tilknytning til kongsgården. Steinen ble brukt dels til Bergen domkirke, delvis til magister Ole Storms hus; han var daværende eier av Årstad. Ruiner etter gamlekirken var fremdeles synlige i 1736.

Absalon Pedersson Beyer var sogneprest blant annet for Årstad sogn, og omtaler dette i sin dagbok 21. april 1564 da Årstad menighet fremdeles sognet til Den hellige korskirke. Utover 1600-tallet forfalt kirken i slik grad at menigheten måtte henvises til Birkeland kirke i Fana som sognekirke. Veien dit var så lang at menigheten i 1667 ved kongebrev fra kong Frederik 3. fikk tillatelse til å innlemmes i St. Jørgens sogn, dvs. den langt nærmere Hospitalskirken i Bergen by. Men Fana motsatte seg dette med tanke på tapet i kirkeskatt. Thomas Gilbertsen som var sogneprest ved St. Jørgen, avslo derfor Årstad menighets henvendelse.

## Nabolaget
Alrek studenthjem ligger rett ved siden av Alrekstad skole, med studentpuben Club Alrek i studentboligens kjeller. Haukeland sykehus ligger også i området.

## Referanser


## Eksterne lenker
* UiB om Alrek
* Kulturnett Hordaland
* Bergen Byleksikon på nett, om Alrekstad
Tungrasslekta

* se tekst

**Tungras** (*Polygonum*) er ei gruppe i slireknefamilien. 

Artene i gruppa er utbredt i Europa, Asia og Nord-Afrika og varierer vidt fra urteaktige ettårige planter under 5 cm til opprette flerårige planter som blir 3 til 4 meter høye, og andre treaktige klatreplanter som blir 20–30 m høye i trær; enkelte er og akvatiske, og vokser som flyteplanter i dammer. 

Viltvoksende arter i Norge:
* Tungras (*Polygonum aviculare*)
* Risslirekne (*Polygonum bellardii*)
* Nebbslirekne (*Polygonum oxyspermum*)
* Russeslirekne (*Polygonum patulum*)
* Sandslirekne (*Polygonum raii*)

## Eksterne lenker
*
Askim videregående skole

**Askim videregående skole** ligger i Indre Østfold kommune i Østfold. Skolen var tidligere delt opp i en yrkesfaglig skole, Ask, og en allmennfaglig skole, Hov, men siden skolene lå på samme område ble de av praktiske årsaker slått sammen til Askim videregående skole. Skolen er plassert ved Hovskogen like utenfor Askim sentrum.

Elevene er hovedsakelig fra Indre Østfold og Skiptvet kommuner.

## Utdanningsprogrammer

### Historisk
Etter Kunnskapsløftet 2006 ble det bestemt at skolen skulle tilby følgende utdanningsprogrammer i skoleåret 2007/2008:

*Studiespesialisering med programområder for realfag, og språkfag, samfunnsfag og økonomi
*Musikk, dans og drama med programområde for musikk
*Idrettsfag
*Bygg- og anleggsteknikk
*Elektrofag
*Helse- og sosialfag
*Service og samferdsel
*Teknikk og industriell produksjon
*En innføringsklasse for minoritetsspråklige

### Skoletilbudet skoleåret 2018/19
For skoleåret 2018/2019 tilbød Askim videregående skole følgende fagområder:

#### Studieforberedende klasser

* Studiespesialisering
* Musikk, dans, drama
* Idrettsfag
* Elektrofag
* Teknikk og industriell produksjon
* Bygg- og anleggsteknikk
* Helse- og oppvekstfag
* Service og samferdsel

#### Yrkesfaglige klasser

* **Vg1**
** Teknikk og industriell produksjon
** Bygg- og anleggsteknikk
** Helse- og oppvekstfag
** Service og samferdsel
* **Vg2**
** Data og elektronikk
** Elektrofag
** Arbeidsmaskiner
** Kjøretøy
** Industriteknologi
** Klima, energi, miljø
** Helsearbeiderfag
** Barne- og ungdomsarbeiderfag
** Transport og logistikk
** IKT-servicefag

## Bygninger

Skolen disponerer åtte bygninger.
*A-bygget: Her holder Helse og sosial til med lærerværelse for tilhørende lærere.
*B-bygget: Vg1 Teknikk og industriell produksjon og VK1 elektromekaniske fag.
*C-bygget: VK1 elektro og elektronikk, i tillegg til lærerværelse og kontorer for yrkesfaglige fagledere.
*D-bygget: Vg1 elektrofag, VK1 arbeidsmaskiner, kjøretøy og plate og sveisefag
*E-bygget: Her holder den studieforberedende avdelingen til. Lærerværelse og rådgiverkontor.
*F-bygget: Gymsal, og idrettsavdeling
*G-bygget: Skolens administrasjon, spesialrom for undervisning i kjemi, fysikk, biologi og naturfag, kantine og musikkavdeling 
*H-bygget: Salg og service og helsesykepleier.
I tillegg har skolen undervisningslokaler til Bygg- og anleggsteknikk i Næringsparken et annet sted i Askim.

## Referanser


## Eksterne lenker
* Skolens hjemmeside
Tupac (andre betydninger)

**Tupac**, eller **Túpac**, kan vise til:
*Túpac Amaru, tidligere konge i Inkariket 
*Túpac Amaru II, peruansk rettighets- og frihetskjemper 
*Túpac Katari, aymara-indiansk opprørsleder
*Movimiento Revolucionario Túpac Amaru (MRTA)
*2 Pac (Tupac Amaru Shakur), amerikansk rapper 

## Se også
*Tupak (pekerside)
Hønsegras

**Hønsegras** eller **hønsegress** (*Persicaria maculosa* synonymt med *Polygonum persicaria* L.) er en art i hønsegrasslekta og er dermed i slireknefamilien. Den er ganske vanlig, da særlig på næringsrik fuktig jord. Den opptrer ofte som ugras, særlig på udrenert jord eller jord som har vært veldig våt. Har en mye av denne og de andre i slekta på et område i en åker, så er det et godt tegn på og begynne med grøfting.

## Utseende og kjennetegn

Hønsegras er normalt 20–60 cm høy og den er ettårig. Stilken er uten hår (snau) eller har spredt behåring og stilken peker ofte oppover (opprett). Bladene er snaue på oversiden og en ser ofte en mørk flekk på dem. Undersiden av bladene har ikke kjertler. Stilken er oppdelt i ledd, og ved hvert ledd er det en slire med en rød ring nederst, og hår som ligger tett inntil sliren. På slirekanten så stikker det ut hår, som er omtrent 1 mm lange. Blimsterstilken er snau, altså den har ikke kjertelhår. Noe som er et viktig skilletegn med arten kjertelhønsegras. Blomstene sitter på stort sett tette lubbene aks, og er bortimot hvite til blekt røde. Frukten er en nøtt, som har en trekantet– eller linseform med svart farge og en lengde på 2,5–2,8 mm. De diploide kromosomtallet er på 40 og 44. Det er også uvisst om det er funnet planter med et kromosomtall på 22.

## Utbredelse
Hønsegras er vanlig over det meste av Europa, men er sjelden i Nord-Norge og nordlige Russland. Den er også vanlig i USA, sørlige Canada og nordlige Mexico. I Asia er den vanlig i Japan, Sør-Korea, Nord-Korea og relativt vanlig i Pakistan og Afganistan. I Oseana er den i søndre deler av Australia og vanlig på New Zealand.

## Referanser


 
  



## Eksterne lenker

* 
* Artsobservasjoner
Sigstein Folgerø

**Sigstein Folgerø** (født 1980) er en norsk klassisk pianist som er førsteamanuensis ved Musikkhøgskolen. Han fikk Adresseavisens kulturstipend da han var 13 år, og ble som 15-åring hospitant under Jørgen Larsen ved NTNU. Som 19-åring holdt Folgerø sin første solo klaver-aften i Trondheim. Fra 2004 studerte Folgerø ved musikkhøgskolen i Hamburg under Volker Banfield.

## Priser og utmerkelser
Søndag 6. mai 2007 mottok Folgerø *[[Bækkelundprisen]]* på 100 000 kroner.

## Referanser
Boal

**Boal** kan vise til:

*Augusto Boal – brasiliansk dramapedagog, teatermann, instruktør, forfatter og politiker
*Boal (Spania) – en kommune i Asturias, Spania
Castarède

**Castarède** er et armagnachus. 

Huset ble grunnlagt i 1832, og er med det Armagnacs eldste hus. Slottet heter *Chateau de Maniban* og er fra 1500-tallet. Det ligger i Bas-Armagnac, med egne vinmarker. Her har de 3 hektar med Folle Blanche og 13 hektar med Ugni Blanc og Colombard. 

De har 2 vinkjellere, som er over 100 år gamle. Den ene ligger ved elven Baïse, ved Pont de Bordes. Her lagres de eldste armagnacene. Den andre ligger på vinslottet deres. 

## Historie
Huset ble etablert i 1832. Gjennom årene har de samlet opp et betydelig lager med årgangsarmagnacer, den eldste er fra 1888. De har spesialisert seg på årgangsarmagnacer som reduseres naturlig til ca. 40%, dvs. at de ikke tynner ut med vann for å oppnå den ønskede alkoholstyrken. 

Huset er fortsatt eid av familien Castarède, det eies i dag av Florence Castarède; 6. generasjon Castarède. 

## Utvalg
### Armagnac
* VSOP – minimum 8 års fatlagring
* XO – minimum 15 års fatlagring
* Hors d'Age – minimum 15 års fatlagring
* Armagnac 1900 – årgangsarmagnac
* 9 – en treeske med 3 årgangsarmagnacer; 1979, 1969 og 1959
* Blanche 2000 – hvit armagnac, med 45% alkohol, ren Folle Blanche

I tillegg har de ca. 40 årgangsarmagnacer, utvalget vil variere over tid. Pr. 2006 hadde de bl.a. årgangene 1888, 1889, 1893, 1900, 1911, 1914. Nyeste årgang var 1980.   

### Andre drikker
* Anasoa – likør som inneholder armagnac, 25% alkohol
* Côte de Gascogne

## Utmerkelser
* Brussel Spirits Award 1999 – Gull 
* Challenge International du Vin 1999 – 1 gull og 1 sølv
* London International Wine Fair 2000 – Gull for sin Armagnac Castarède millésime 1975

## Eksterne lenker
*
Fylkesvei 5244

**Fylkesvei 5244** går mellom Solsvik kai og Ågotnes i Øygarden.

Frem til 2019 hadde veien betegnelsen fylkesvei 211 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
«Kursk» (ubåt)

**K-141 «Kursk»** var en russisk atomubåt av klassen Oscar-II og tilhørte Nordflåten. Hun var døpt etter byen Kursk.

«Kursk» ble bygget 1992 og tjenestegjorde fra desember 1994 til 12. august 2000, da hun under en russisk flåte&shy;oppvisning sank til bunns i Nordishavet etter en eksplosjon ombord. 118 mann omkom. Mange av dem levde i flere timer i en lukket seksjon akter i ubåten, hvor de etterlot seg brev til nære og kjære. I flere dager håpet man å kunne redde besetningen. Ulykken utløste en innenrikspolitisk debatt i Russland, der president Vladimir Putin ble beskyldt for å ligge og sole seg på sitt sommersted i Sotsji i stedet for å be NATO om hjelp til å redde besetningen. Ubåten ble til slutt berget i to etapper, i 2001 og 2002, og de 115 likene som ble funnet fikk en verdig begravelse. Konene til de avdøde har etter russiske standarder fått rekordstore økonomiske erstatninger fra staten.

Den offisielle hovedteorien om hvordan ulykken egentlig foregikk, er at hydrogenperoksid-drivstoffet i en torpedo ved et uhell eksploderte inne i ubåten, noe som startet en brann som to minutter senere fikk de øvrige torpedoene i «Kursk» til å eksplodere.

## Forsvarets bidrag
Etter ulykken tilbød Forsvaret hjelp til redningsoperasjonen, men bistanden ble først avvist. Etter flere mislykkede forsøk fra Russland aksepterte de norsk hjelp. Norske dykkere og mannskap deltok i operasjonen, som involverte tekniske undersøkelser og forsøk på å åpne en redningsluke til ubåtens seksjon 9. Operasjonen foregikk under krevende forhold, inkludert fare for radioaktivitet.

## Referanser


## Eksterne lenker
* Russisk presse hudfletter Putin. Fra Aftenposten.
* Russland ber Norge og Storbritannia om hjelp. Fra Aftenposten.
* Kursk kan ha hatt atomvåpen. Fra bladet Nordlys.
* Kjemper for livet innestengt i ubåten. Fra VG Nett.
Reasons to Hang Around

***Reasons to Hang Around*** er et musikkalbum fra Minor Majority som kom ut i 2006. Det er gruppas fjerde album. 

## Sanger
#«Wish You'd Hold That Smile» *(3:22)*
#«Don't Say You Love me» *(3:19)*
#«Come Back to Me» *(3:41)*
#«As Good as It Gets» *(5:34)*
#«There Will Come Another» *(2:52)*
#«Alison» *(5:17)*
#«You Were Saying» *(5:39)*
#«Let the Night Begin» *(3:11)*
#«Supergirl» *(4:08)*
#«Keep Coming Around» *(3:25)*
#«No Particular Girl» *(4:24)*
#«The Long Way Home» *(2:25)*
#«What You Do to Me» *(2:12)*

## Eksterne lenker
* Anmeldelse hos panorama.no
* Anmeldelse hos vg.no
De fire musketerer (tennisspillere)

**De fire musketerer** (fransk:*Les Quatre mousquetaires*) er en betegnelse på de fire franske tennisspillerne Jean Borotra, Jacques Brugnon, Henri Cochet og René Lacoste.

«De fire musketerer» spilte på Frankrikes Davis Cup-lag fra 1922 (Borotra og Cochet) og 1923 (Lacoste og Brugnon). De dominerte amatørtennisen på 1920- og første delen av 1930-tallet. De vant blant annet seks strake Davis Cup-titler i årene fra 1927 til 1932. De beseiret spillere som Bill Tilden, Bill Johnston, Ellsworth Vines, Fred Perry, Gerald Patterson og Gottfried von Cramm i Davis Cup-kampene. Cochet og Lacoste var fremst singlespiller mens Borotra og Brugnon ofte figurerte i doublekampene.

«De fire musketerer» ble i 1976 opptatt som medlemmer i International Tennis Hall of Fame.
Baïse

**Baïse** er en 188&nbsp;km lang elv sørvest i Frankrike, og en av sideelvene til Garonne. Elven har sitt utspring ved foten av Pyreneene, nær Lannemezan, og renner nordover gjennom følgende departementer og byer: 
* Hautes-Pyrénées: Lannemezan, Trie-sur-Baïse
* Gers: Mirande, Castéra-Verduzan, Valence-sur-Baïse, Condom
* Lot-et-Garonne: Nérac, Lavardac

Baïse munner ut i Garonne nær Aiguillon.

## Referanser


## Eksterne lenker
*
Baise

**Baise** kan være:
*Byprefekturet Baise i den autonome regionen Guangxi i Folkerepublikken Kina 
**Baise-demningen i Guangxi, Folkerepublikken Kina
*Elven Baïse i Frankrike
Vanlig hulepinnsvin

**Vanlig hulepiggsvin** (*Hystrix cristata*) er en gnager som finnes ved Middelhavet (Midt- og Syd-Italia og Nord-Afrika. Den har opptil 40 cm lange svart-hvit-stripete pigger på rygg og hale. Piggene på halen sitter forholdsvis løst og kan mistes hvis den blir angrepet.

## Eksterne lenker
*
Beretta Cheetah

**Beretta 80 serien**  også kalt **Beretta Cheetah** er en serie med pistoler fra italienske Beretta.

Serien ble innført i 1976, men Beretta 87 Cheetah kom i 1986. Rammene er av aluminium.

## Modeller

## Se også
*Beretta 87 Target

## Eksterne lenker
* Beretta84 Cheetah
Christian Sørenssen

**Christian Sørenssen** (født 25. september 1765 i Christiansand, død 16. august 1845) var en norsk teolog, stortingsmann og biskop.

## Familiebakgrunn
Han var sønn av smeden Søren Christensen Kvelland (1726–1798) og Christenze Abrahamsdtr Just (1744–1807). Medisineren Nils Berner Sørenssen (1774–1856) var en yngre bror av ham.

## Utdannelse
Sørenssen ble cand.theol. i 1785. 

## Virke
Han arbeidet som lærer i sin hjemby Christiansand og i Strømsø i Drammen, før han i 1797 ble sokneprest i Risør. I 1804 ble han forfremmet til stiftsprost i Christiansand. 11. april 1811 ble han innviet til biskop i Christiansand Stift, Sørenssen var den siste norske biskop som ble innviet i København. Stiftet tilsvarte dengang agderfylkene og Rogaland i størrelse. 

Han var representant ved de to første storting, og var altså stortingsmann fra 1814 til 1817. Han var imidlertid ikke spesielt opptatt av politikk, og utmerket seg ikke som taler under stortingets forhandlinger.

Sørenssen var fra 1823 til 1845 biskop i Akershus Stift, som tilsvarte dagens bispedømmer Oslo, Hamar og Tunsberg, i tillegg til Telemark. 

Han døde under 16. august 1845, på veien mellom Moss og Son under en visitasreise.

## Referanser


## Litteratur
* *Einar Molland*: *Norges kirkehistorie i det 19. århundre*, Gyldendal 1979, ISBN 82-05-10919-2

## Eksterne lenker
* 
*
Cushings sykdom

**Cushings sykdom** eller **Cushings syndrom** er en gruppe symptomer som fremkommer ved dannelsen av for mye kortison og andre hormoner i organismen. Mb Cushing (Cushings sykdom) eller endogent Cushings syndrom skyldes en svulst i hypofysen (hjernevedhenget) som produserer et binyrestimulerende stoff (ACTH). Det er en uvanlig tilstand som skyldes et forhøyet nivå av kortisol i blodet. Kvinner er noe mer utsatt for Cushings syndrom enn menn. Symptomene til syndromet kan sees ut ifra kortisolets virkninger i kroppen:

* Økt glukosekonstentrasjon i blodet (på grunn av økt fett- og proteinfrigjøring)
* stresshormon gir økt adrenalineffekt
* Immunhemming &#x2013; reduserer antall hvite blodlegemer
* Antiinflamatorisk &#x2013; reduserer betennelsesmediatorene

Symptomene omfatter fedme som begrenser seg til ansiktet og selve kroppen, muskelsvekkelse, tap av kalk fra knoklene, høyt blodtrykk, tilbakeholdelse av salt og vann i kroppen, for mye sukker i kroppen og til slutt utskillelse av sukker i urinen. Pasienten får dessuten ofte krum rygg, nedsatt kjønnsfunksjon og blir hårete.

Overproduksjon av disse hormonene kan skyldes en svulst som er under utvikling i binyrene, forsterket nydannelse av vev i binyrebarken eller en svulst i hypofysen. Tilstanden kan også oppstå ved langvarig inntak av store doser kortison.

Behandlingen består i enten operativ fjerning av svulsten eller ved å fjerne den ved røntgenbehandling av svulsten eller det nydannede vevet. Tilstanden ble først observert av legen Harvey Cushing i 1932.

## Symptomer
Utseendet blir forandret, og er veldig typisk for tilstanden. Det skjer en *omfordeling av fett* fra ekstremitetene til kroppen, hodet og halsen. Ekstremitetene blir ytterligere tynne på grunn av muskelatrofi som også gir nedsatt kraft. Ansiktet blir rundt og rødmusset. *En vektøkning* skjer som skyldes både økt appetitt og en væskeretensjon, dette fører også til en *blodtrykksøkning*. Huden blir generelt tynnere og skjørere, ofte med store *strekkmerker* på magen. *Sårtilhelingen* blir dårligere og en får generelt en større *infeksjonstendens*. *Osteoporose* og *diabetes* kan også oppstå som følge av syndromet.

## Årsaker
Cushing skyldes økt kortisol (glukokortikoideffekt), og kan oppstå av flere årsaker. Det vanligste er langvarig behandling med store doser hydrokortison eller syntetiske glukokortikoider. Svulst i hypofysen (fører til økt dannelse av kortisol i binyrebarkern) eller svulst i binyrene kan også være en årsak.

Komplikasjoner er økt infeksjonstendens, hypertensjon (høyt blodtrykk), osteoporose og diabetes.

Behandlingen kommer an på årsaken. Ved svulster er behandlingen kirurgisk. Skyldes tilstanden overdosering av kortison, må en nedtrapping av medikamentet skje.

## Referanser
Karmsundet

**Karmsundet** er sundet mellom Karmøy og Haugesund/Fastlands-Karmøy. Dette sundet er sørligste beskyttede delen av skipsleia langs norskekysten, den skipsleia som antakelig har gitt navn til landet Norge. Mange av landene i Europa har fått navn etter sine landområder, men Norge har fått navn etter skipsleia utenfor. Dette forteller om hvilken viktig rolle havet og kysten har spilt i norsk historie. Når folk kommer seilende over den åpne havstrekningen fra Østlandet over Lista, og videre langs jærkysten, ligger Karmsundet som en beskyttet hav-veg ved innløpet til skipsleia nordover. Denne skipsleia fikk navnet Nordvegen. Karmsundet er i dag blant de mest trafikkerte strekningene langs norskekysten, og har hatt stor betydning for utviklingen av området, da spesielt byene Haugesund og Kopervik som har utviklet seg som følge av den gunstige beliggenheten.

Skipet  er det største som noen gang har gått gjennom Karmsundet, med en lengde på 344,5 meter og 18 dekk i høyden. Skipet la til kai i Haugesund 24. oktober 2020 for å avvente cruise-sesongen i 2021. Høyden begrenses av Karmsundbrua som tillater 45 meter.

__TOC__
## Forklaringer om Nordvegen
Professor Magnus Olsen sier om Nordvegen:

*Det er leia her, fra Skudefjorden opp gjennom Karmsundet og videre nordover som først har båret Norgesnavnet, Nordvegen, vegen mot nord. Det er denne skipsleia som har gitt landet dette navnet, og som statsnavn har det vesentlig først vært nyttet om det vestnorske riket.*


Professor Claus Krag sier om Nordvegen;

*Den viktigste seilleden langs kysten gikk gjennom Karmsundet. Disse sørvestnorske områdene ser ut til å ha utgjort kjernen i [[Harald Hårfagre]]s rike.* 


## Tors vei over Karmsundet
Gamle kvad som Grimnismål og Gylfaginning forteller at før æsene samles på tinget ved Yggdrasil, må de krysse Bifrost. Tor derimot vasser over Kormt (dvs. Karmsundet), så over Ormt og to store elver, før han kommer frem til Yggdrasil - derfor gløder det hellige vannet:
:Kormt og Ormt, 
:kerlauger (= karbad) to, 
:vasse de vann skal 
:Tor hver dag. 
:Til doms han går 
:til Yggdrasils ask; 
:for åsabroen 
:alt står i brann, 
:hete er hellige vann.''

## Referanser


## Se også
* Kopervik
* Avaldsnes
* Avaldsnes kongsgård
* Haugesund
* Skipsleia langs norskekysten

## Eksterne lenker
* Avaldsnes' historie